EkBass/fiwiki-20250220-pages-articles huggingface dataset:
Ronny Cox

Daniel Ronald "Ronny" Cox (s. 23. heinäkuuta 1938) on yhdysvaltalainen näyttelijä, laulaja-lauluntekijä ja kitaristi. Cox muistetaan elokuvista Syvä joki (1972), Beverly Hills kyttä (1984), RoboCop (1987) ja Total Recall – unohda tai kuole (1990). Hän on näytellyt myös televisiossa, muun muassa Star Trek: The Next Generationissa, Tähtiportissa, Bonanzassa ja Seikkailujen saaressa. Musiikki on Coxin toinen intohimo näyttelemisen ohella. Hän on levyttänyt 8 albumia itse tekemiään kappaleita. == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset laulaja- lauluntekijät Luokka:Vuonna 1938 syntyneet Luokka:Elävät henkilöt
Buddy Van Horn

Wayne "Buddy" Van Horn (20. elokuuta 1928 – 11. toukokuuta 2021) oli yhdysvaltalainen sijaisnäyttelijä ja elokuvaohjaaja. Hän tuli tunnetuksi pitkäaikaisesta yhteistyöstään Clint Eastwoodin kanssa. Eastwoodilla oli myös pääosat Van Hornin ohjaamissa elokuvissa Lällärit lakoon (1980), Likainen Harry ja murhapooli (1988) ja Pink Cadillac (1989). ==Lähteet== == Aiheesta muualla == * Van Horn, Buddy Van Horn, Buddy Van Horn, Buddy
MTV Sarja

MTV Sarja (aiemmin MTV3 Sarja) oli maksullinen MTV3 Kanavapaketin televisiokanava vuosina 2008–2014. Kanava näkyi digitaalisessa kaapeliverkossa (DVB-C) sekä laajakaista-TV:n (IPTV) ja satelliitin (Canal Digital) kautta. Kanavan lähetykset alkoivat maaliskuussa 2008. Sen lähetykset päättyivät 31. maaliskuuta 2014 vähäisten katsojamäärien vuoksi. Kanavan viimeinen ohjelma ennen lopettamista oli "Dallas". == Kanavan sarjoja == * Alkkarit * Baywatch * Bergerac * Bill Cosby Show * Cannon * Cheers * Comedy Store * Hunter * Dallas * Good Morning Miami * Jaettu maa * Jamie Kennedy Experiment * Karjatila High Chaparral * Kath ja Kim * Keskiyön kutsu * Kojak * Kovat koppalakissa * L.A. Law * Maanalainen armeija * Maanalainen armeija iskee jälleen * Miami Vice * Muotitalo * Murhasta tuli totta * Murphy Brown * Musta kyy * Nikki * Perhe on paras * Perheen kesken * Perry Mason * Pokka pitää * Pyhimys * Remington Steele * Ritari Ässä * Taxi * The A-Team * Tohtori tuli kaupunkiin * V * Veijareita ja pyhimyksiä * Zorro * Äly ja Väläys * Älypäät ==Entiset logot== Tiedosto:MTV3 Sarja.svg|1. maaliskuuta 2008 – 2012 Tiedosto:MTV3 Sarja logo.png|2012 – 2. marraskuuta 2013 ==Lähteet== Luokka:MTV:n televisiokanavat Luokka:Vuonna 2008 perustetut televisiokanavat Luokka:Vuonna 2014 lakkautetut televisiokanavat
Renārs Kaupers

Renārs Kaupers (s. 1. syyskuuta 1974 Jelgava, Latvian SNT, Neuvostoliitto), taiteilijanimeltään Reynard Cowper, on latvialainen poplaulaja ja Brainstorm- yhtyeen laulaja. Yhtye tuli tunnetuksi ympäri Eurooppaa edustettuaan ensimmäistä kertaa kilpailuun osallistunutta Latviaa vuoden 2000 Eurovision laulukilpailussa. Seuraavana vuonna Kaupers ilmoitti Latvian antamat pisteet, ja vuonna 2003 hän juonsi Marija Naumovan kanssa Eurovision laulukilpailun Riiassa sekä Congratulations-juhlalähetyksen. Kaupers on naimisissa vaimonsa Agnesen kanssa ja heillä on kaksospojat. == Aiheesta muualla == *Brainstormin kotisivut Luokka:Latvialaiset laulajat Luokka:Vuonna 1974 syntyneet Luokka:Elävät henkilöt
Karvinen (täsmennyssivu)

Karvinen voi tarkoittaa: * Karvinen, Jim Davisin luoma sarjakuva * Karvinen, elokuva vuodelta 2004 * Karvinen 2, elokuvan jatko-osa vuodelta 2006 * Karvinen, piirrossarja vuosilta 1988–1994. * Karvinen, tietokoneanimaatiosarja vuodelta 2008 * Karvinen, tietokoneanimaatioelokuva vuodelta 2024. == Sukunimi== * Aino-Maija Mylläri (o.s. Karvinen, s. 1986), suomalainen seiväshyppääjä * Anne Karvinen-Poutanen (o.s. Karvinen, 1967–2024), suomalainen aitajuoksija ja valmentaja * Annikki Karvinen (o.s. Haavisto, s. 1931), suomalainen tekstiilitaiteilija * Antero Karvinen (s. 1934), suomalainen kenraalimajuri * Arvo Karvinen (1934–2013), suomalainen järjestöneuvos * Eetu Karvinen (s. 1993), suomalainen jääkiekkoilija * Eino Karvinen (1893–1952), suomalainen jääkärieverstiluutnantti * Erkki Karvinen (1918–2005), suomalainen arkkitehti * Esko Karvinen (1922–1978), liikuntatieteilijä, professori * Heikki Karvinen (s. 1947), jääkiekkovalmentaja ja jääkiekkoilija * Jani Karvinen (s. 1975), suomalainen näyttelijä * Jannik Karvinen (s. 1986), tanskalainen jääkiekkoilija, Heikki Karvisen poika * Joni Karvinen (s. 1994), suomalainen keihäänheittäjä * Jouko Karvinen (s. 1957), suomalainen yritysjohtaja * Juha Karvinen (s. 1966), suomalainen jalkapalloilija * Michelle Karvinen (s. 1990), tanskalais- suomalainen jääkiekkoilija ja olympiamitalisti, Heikki Karvisen tytär * Otto Karvinen (s. 1990), suomalainen jääkiekkoilija, Eetu Karvisen veli * Roni Karvinen (s. 2002), suomalainen jääkiekkoilija * Shirly Karvinen (s. 1993), Miss Suomi 2016 * Tapani Karvinen (s. 1983), suomalainen poliitikko, Piraattipuolueen ent. puheenjohtaja * Tea Karvinen (s. 1961), suomalainen skeleton-kelkkailija ja uutisvalokuvaaja * Tero Karvinen (s. 1973), kuvataiteilija * Väinö Karvinen (Väinö Kouta, 1885–1944), suomalainen opettaja ja runoilija * Väinö Karvinen (1907–1992), suomalainen kenraalimajuri. Luokka:Luettelot henkilöistä sukunimen mukaan
Loviisan lukio

Loviisan lukio on Loviisassa Ratakadulla sijaitseva suomenkielinen lukio. Lukuvuonna 2020–21 lukiossa opiskeli 69 opiskelijaa. Loviisan yhteislyseo perustettiin alun perin vuonna 1937. Koulu-uudistuksen myötä se tuli kunnallisen koulujärjestelmän osaksi vuonna 1975, jolloin sen peruskouluosio nimettiin Myllyharjun yläasteeksi ja lukio Myllyharjun lukioksi. Kesäkuussa 2017 Loviisan kaupunginvaltuusto päätti, että 1. elokuuta 2017 alkaen lukion nimi on Loviisan lukio. == Lähteet == == Aiheesta muualla == * Lukion kotisivut Luokka:Suomen lukiot Luokka:Loviisa
Peter Woodcock

Peter Woodcock (5. maaliskuuta 1939 - 5. maaliskuuta 2010) oli kanadalainen rikollinen. Hän aloitti uransa teini-ikäisenä; hänen kätensä kautta kuolivat syys-lokakuussa 1956 seitsen- ja yhdeksänvuotiaat pojat sekä tammikuussa 1957 nelivuotias tyttö. Woodcock vältti vankeustuomion määräämättömän mittaisella pakkohoidolla psykiatrisessa sairaalassa. Hän surmasi 13. heinäkuuta 1991 potilastoverinsa. Luokka:Kanadalaiset sarjamurhaajat Luokka:Vuonna 1939 syntyneet Luokka:Vuonna 2010 kuolleet
Britney Madison

Britney Madison (22. maaliskuuta 1984 – 30. huhtikuuta 2005) oli yhdysvaltalainen pornonäyttelijä. Hän toimi aktiivisesti pornonäyttelijänä vuodesta 2003 lähtien, kunnes kuoli auto-onnettomuudessa keväällä 2005. ==Lähteet== Luokka:Yhdysvaltalaiset pornonäyttelijät Luokka:Vuonna 1984 syntyneet Luokka:Vuonna 2005 kuolleet
Linda Jakobson

Linda Jakobson (s. 1959) on suomalainen tutkija ja tietokirjailija. Hän on Ulkopoliittisen instituutin erikoistutkija. Hänen nykyinen asemapaikkansa on Peking, mutta säännöllisin väliajoin hän työskentelee myös Helsingissä. Jakobson on asunut Kiinassa yli viidentoista vuoden ajan ja osaa sujuvasti mandariinikiinaa. Jakobson kiinnostui Kiinasta jo teini-iässä. Vuonna 1987 hän ja hänen lapsuudenystävänsä Marja Sarvimäki lähtivät samaan aikaan Aasiaan, Jakobson tutustumismatkalle Kiinaan jäätyään virkavapaalle Ilta-Sanomien toimittajan työstä ja Sarvimäki arkkitehtuurin jatko-opintoihin Tokioon ja Souliin. Vuosina 1988–1989 Jakobson toimi kauppa- ja teollisuusministeriön tutkijana Pekingissä. Vuonna 1990 hän oli vierailevana tutkijana Harvardin yliopistossa. Jakobson sai vuonna 1998 tutkijan viran Ulkopoliittisessa instituutissa, jonka palveluksessa hän on edelleen erikoistutkijana. Linda Jakobsonin isä oli suomalainen diplomaatti, intellektuelli ja ministeri Max Jakobson. ==Palkintoja ja tunnustuksia== * Tiedonjulkistamisen valtionpalkinto 1998 kirjasta Miljoona totuutta * Finlandia-palkinnon kunniamaininta teoksesta Mureneva muuri. Vuosi kiinalaisena. ==Teoksia ja keskeisiä julkaisuja== * Linda Jakobson: Mureneva muuri. Vuosi kiinalaisena. Helsinki: Kirjayhtymä, 1988. ISBN 951-26-3256-X * Linda Jakobson: Päätöksenteko Kiinan kansantasavallassa. Helsinki: Kauppa- ja teollisuusministeriö, 1990. * Linda Jakobson: Miljoona totuutta. Vuosikymmen Kiinassa. Helsinki: Kirjayhtyma, 1997. ISBN 951-26-4197-6 * Linda Jakobson – Marja Sarvimäki: Perinteen taika. Nykyaika Kiinassa, Etelä-Koreassa ja Japanissa. Helsinki: WSOY, 2001. ISBN 951-0-25549-1 * Linda Jakobson: Kiinan ja Itä-Aasian merkitys Suomelle. Teoksessa: Tuovi Allen (toim.) Askelmerkit tulevaisuuteen. Suomi 2015 -ohjelman loppuraportti, Helsinki: Edita 2003. ISBN 951-37-4100-1 * Linda Jakobson: Kiinan vaikeat valinnat. Yhteiskunnallisen murroksen tiellä. Helsinki: Edita (Sitra) 2005. ISBN 951-37-4448-5 * Linda Jakobson (ed.): Innovation with Chinese Characteristics. High-Tech Research in China. Hampshire: Palgrave Macmillan 2007. ISBN 978-0230006928 ==Lähteet== ==Aiheesta muualla== * Kiina-ilmiö on nähtävä myös mahdollisuutena. Kansan Uutisten haastattelu 2003 * Naisemme Kiinassa. Kotilieden haastattelu 2004 * Kiinan vaikeat valinnat. Radio86:n haastattelu 2006 Luokka:Suomalaiset tietokirjailijat Luokka:Suomalaiset politiikan tutkijat Luokka:Suomalaiset sinologit Luokka:Suomen juutalaiset Luokka:Vuonna 1959 syntyneet Luokka:Elävät henkilöt
Estadio de Son Moix

Visit Mallorca Estadi (alun perin Son Moix) on urheilustadion Palmassa Espanjan Baleaareihin kuuluvalla Mallorcan saarella. Se sijaitsee Can Valeron teollisuusalueen tuntumassa noin kolme kilometriä Palman keskustasta luoteeseen. Stadion rakennettiin Palmassa järjestettyjä vuoden 1999 kesäuniversiadeja varten, ja saman vuoden elokuusta lähtien mallorcalainen jalkapallojoukkue RCD Mallorca on pelannut kotiottelunsa stadionilla. Aikaisemmin RCD Mallorca pelasi vuonna 1945 käyttöönotetulla Lluís Sitjarilla. Stadionilla on neljä katsomoa, joista yksi on katettu, ja sen kapasiteetti on 23 142 istumapaikkaa. Stadionin alkuperäinen nimi oli Son Moix lähistöllä sijainneen kartanon (possessió) mukaan. Vuosina 2006–2010 stadion tunnettiin nimellä ONO Estadi nimisponsorina toimineen tietoliikenneyhtiö ONOn mukaan, minkä jälkeen nimioikeudet myytiin hotelliyhtiö Iberostarille. == Lähteet == == Aiheesta muualla == * Stadionin esittely RCD Mallorcan sivustolla Luokka:Espanjan jalkapallostadionit Luokka:Mallorca
Eddie Fisher

thumb|Eddie Fisher 1960-luvulla Edwin John ”Eddie” Fisher (10. elokuuta 1928 Philadelphia – 22. syyskuuta 2010 Berkeley) oli yhdysvaltalainen laulaja ja näyttelijä. Hän syntyi Philadelphiassa, Pennsylvaniassa, vanhempiensa Josephin ja Katen seitsemästä lapsesta neljäntenä. Fisher oli 1950-luvulla maansa suosituimpia laulajia; suuria hittejä olivat muiden muassa ”Thinking of You” (1950), ”Lady of Spain” (1952), ”Wish You Were Here” (1952), ”I'm Walking Behind of You” (1953), ”Oh My Pa-Pa” (1953), ”I Need You Now” (1954), ”Heart” (1955) ja ”Cindy, Oh Cindy” (1956). Hänen levymerkkinään oli suurimman menestyksen vuosina RCA Victor. Fisher palveli Yhdysvaltain armeijassa Korean sodassa. Fisherillä on kaksi tähteä Hollywood Walk of Famella. Hänellä oli elämänsä aikana viisi vaimoa, joista kolme ensimmäistä olivat tunnettuja näyttelijöitä: Debbie Reynolds, Elizabeth Taylor ja Connie Stevens. Fisher kuoli 22. syyskuuta 2010 lonkkaleikkauksen komplikaatioihin 82 vuoden iässä. == Lähteet == ==Aiheesta muualla== * Eddie Fisherin muistokirjoitus Helsingin Sanomissa Luokka:Yhdysvaltalaiset laulajat Luokka:Yhdysvaltalaiset näyttelijät Luokka:Hollywood Walk of Fame Luokka:Vuonna 1928 syntyneet Luokka:Vuonna 2010 kuolleet
Bill Gradison

Willis David ”Bill” Gradison Jr. (s. 28. joulukuuta 1928) on yhdysvaltalainen republikaanisen puolueen poliitikko. Hän syntyi Cincinnatissa, Ohiossa, ja valmistui Yalesta ja Harvardista. Gradison istui Cincinnatin kaupunginvaltuustossa vuosina 1961–1974 ja toimi kaupungin pormestarina vuonna 1971. Hän oli Yhdysvaltain edustajainhuoneen jäsenenä vuosina 1975–1993; vuoteen 1983 vaalipiirinä oli Ohion ensimmäinen, sen jälkeen toinen. == Lähteet == Luokka:Yhdysvaltain edustajainhuoneen jäsenet Luokka:Yhdysvaltalaiset republikaanipoliitikot Luokka:Cincinnatin pormestarit Luokka:Vuonna 1928 syntyneet Luokka:Elävät henkilöt
Tom Luken

Thomas Andrew "Tom" Luken (9. heinäkuuta 1925 – 10. tammikuuta 2018Cincinnati political legend Thomas Luken is dead) oli yhdysvaltalainen demokraattisen puolueen poliitikko. Hän syntyi Cincinnatissa, valmistui Purcell High Schoolista ja palveli toisen maailmansodan aikana Yhdysvaltain merivoimissa. Luken opiskeli lakimieheksi. Hän istui Cincinnatin kaupunginvaltuustossa vuosina 1964–1967 ja 1969–1974; hän oli kaupungin pormestarina Bill Gradisonin jälkeen vuosina 1971–1972. Luken oli Yhdysvaltain edustajainhuoneen jäsenenä vuosina 1977–1991. Vuoteen 1980 vaalipiirinä oli Ohion toinen, sen jälkeen ensimmäinen. Sekä hänen veljensä Jim että poikansa Charlie Luken ovat myös toimineet Cincinnatin pormestarinvirassa. ==Lähteet== Luokka:Yhdysvaltain edustajainhuoneen jäsenet Luokka:Yhdysvaltalaiset demokraattipoliitikot Luokka:Cincinnatin pormestarit Luokka:Vuonna 1925 syntyneet Luokka:Vuonna 2018 kuolleet
Paul Kurtz

Paul Kurtz (21. joulukuuta 1925 Newark, New Jersey – 20. lokakuuta 2012) oli yhdysvaltalainen sekulaari humanisti, joka tunnettiin aktiivisena skeptikkona. Hän perusti CSICOP:n vuonna 1976 ja otti ensimmäisenä käyttöön käsitteen eupraksofia. Kurtz valmistui New Yorkin sekä Columbian yliopistoista. Hän oli toisen maailmansodan veteraani ja toimi kuolemaansa saakka New Yorkin Buffalon-valtionyliopiston emeritusprofessorina. Kurtz sai IHEU:n Kansainvälisen humanistipalkinnon vuonna 1999. Vuonna 1982 havaittu asteroidi 6629 Kurtz on nimetty hänen mukaansa. == Eupraksofia == Eupraksofia (engl. eupraxsophy, aikaisemmin eupraxophy) on Paul Kurtzin esittämä nimitys uskonnottomalle elämänasenteelle, joka painottaa eettistä elämäntapaa sekä järkiperäisiä menetelmiä, kuten logiikkaa, havaintoa ja tiedettä (uskon, mystiikan tai ilmestyksen sijasta). Sana tulee kreikan kielen sanoista ”hyvä käytäntö ja viisaus”.Paul Kurtz: In Defense of Eupraxophy . Humanism Today Vol 6, 1991. Paul Kurtz: Eupraxsophy Revisited. Free Inquiry Magazine, Vol 24, Num 6, June/July 2006. == Teoksia == * * * Suomeksi * * * == Lähteet == == Aiheesta muualla == * Paul Kurtz: Miksi olen skeptikko uskonnollisten väittämien suhteen? Vapaa ajattelija 4/2006. Luokka:Ateistifilosofit Luokka:Naturalismi (filosofia) Luokka:Humanistit Luokka:Yhdysvaltalaiset skeptikot Luokka:Yhdysvaltalaiset filosofit Luokka:Vuonna 1925 syntyneet Luokka:Vuonna 2012 kuolleet
Kalevan kisat 1945

Kalevan kisat järjestettiin vuonna 1945 Turussa 11.–12. elokuuta. Kalevan maljan voitti Tampereen Pyrintö. Naisilla oli omat yleisurheilun Suomenmestaruuskilpailut Turussa 22. elokuuta. ==Mitalistit== Laji Kultaa Aika / tulos Hopeaa Aika / tulos Pronssia Aika / tulos 100 m Nils Kronqvist 11,0 Voitto Jalava 11,0 Alpo Savolainen 11,0 200 m Nils Kronqvist 22,5 Aki Tammisto 22,7 Matti Malin 23,0 400 m Bertel Storskrubb 48,8 Runar Björklöf 50,7 Per-Erik Sundström 51,0 800 m Runar Björklöf 1.53,4 Sakari Aarniala 1.55,7 Leevi Väliaho 1.59,9 1 500 m Aarne Kainlauri 3.54,8 Martti Salovaara 3.55,0 Väinö Mäkelä 3.57,4 5 000 m Viljo Heino 14.17,2 Toivo Sarkama 14.32,2 Helge Perälä 14.56,0 10 000 m Evert Heinström 31.32,2 Tauno Kurki 31.52,2 Matti Laihoranta 32.25,4 110 m aidat Väinö Suvivuo 15,2 Veikko Jussila 15,3 Pekka Simola 15,8 200 m aidat Olavi Mattila 26,2 Hannes Sonck 26,3 Lars Pihl 27,4 400 m aidat Bertel Storskrubb 53,7 Arvo Hyökyranta 55,5 Tauno Heliö 56,0 3 000 m esteet Pentti Siltaloppi 9.24,8 Alf Lindblad 9.30,4 Kaarlo Tuominen 9.50,2 Maraton Mikko Hietanen 2.43.21 Paavo Laine 2.45.22 August Haapalainen 2.47.05 Korkeushyppy Nils Nicklén 193 Erkki Salokangas 193 Heikki Nieminen 190 Seiväshyppy Mauno Hurme 370 Paavo Korpela 370 Aarne Ketonen 370 Pituushyppy Pekka Simola 731 Esko Jalava 724 Hannes Sonck 722 Kolmiloikka Esko Jalava 14,77 Hannes Sonck 14,58 Iras Åkerblom 14,51 Kuulantyöntö Yrjö Lehtilä 15,02 Sulo Bärlund 14,78 Lars Bexar 14,50 Kiekonheitto Veikko Nyqvist 46,26 Arvo Huutoniemi 45,44 Vilho Hänninen 43,75 Moukarinheitto Reino Aulamo 49,90 Kaarlo Arivaara 48,76 Lauri Tamminen 48,53 Keihäänheitto Tapio Rautavaara 68,54 Yrjö Nikkanen 66,67 Risto Pohjanheimo 65,91 30 km kävely Iivari Salminen 2.53.45 Pekka Viljanen 3.13.00 Magnus Hyytiäinen 3.13.07 KymmenotteluKymmenottelu kilpailtiin Forssassa 1.–2. syyskuuta Aarre Mattila 5535 Ilmari Karppanen 5450 Åke Ahlfors 5363 ==Naisten yleisurheilun Suomen-mestaruuskilpailut 1945== Naisten yleisurheilun Suomen- mestaruuskilpailut 1945 järjestettiin Turussa 22. elokuuta. Ne olivat ensimmäiset viralliset naisten mestaruuskilpailut vuosien 1913–1923 jälkeen, jolloin oli kilpailtu vain 100 metrin juoksussa ja 4 × 100 metrin viestissä. Vuoden 1945 kilpailuiden ohjelmassa oli seitsemän lajia ja pisin juoksumatka oli edelleen 100 metriä. ===Mitalistit=== Laji Kultaa Aika / tulos Hopeaa Aika / tulos Pronssia Aika / tulos 100 m Mirja Jämes 13,6 Aini Aavikko 13,7 Aili Reiko 13,8 80 m aidat Mirja Jämes 13,6 Hellä Siloma 14,2 Korkeushyppy Kerttu Valo 140 Helga Satukangas 135 Helmi Sippola 135 Pituushyppy Mirja Jämes 503 Aili Reiko 484 Kerttu Aaltonen 478 Kuulantyöntö Irja Sarnama 12,29 Elli Kahila 10,78 Eila Koskikallio 10,54 Kiekonheitto Maila Heinonen 31,88 Elli Kahila 31,24 Kerttu Palenius 30,02 Keihäänheitto Aino Aalto 36,92 Regina Marjanen 36,70 Maila Heinonen 34,12 == Lähteet == * === Viitteet === Luokka:Kalevan kisat Luokka:Vuoden 1945 yleisurheilu Luokka:Turun urheilutapahtumat
Watchguard

Watchguard Technologies on yhdysvaltalainen tietoturvaratkaisuja tarjoava yhtiö. Yhtiö tarjoaa muun muassa palomuurilaitteita ja VPN-ratkaisuja pienille ja keskisuurille yrityksille maailmanlaajuisesti. Yhtiön päämaja sijaitsee Seattlessa ja yhtiö on perustettu vuonna 1996. Yhtiön tuotteisiin kuuluvat punaiset Firebox-palomuurilaitteet. ==Aiheesta muualla== *Watchguardin kotisivut Luokka:Ohjelmistoyhtiöt Luokka:Yhdysvaltalaiset tietotekniikkayhtiöt
Soga-klaani

Soga-klaani ( tai Soga-shi) oli 600-luvulla Yamato-kaudella vaikutusvaltainen japanilainen suku, jolla oli merkittävä rooli buddhalaisuuden tuomisessa maahan. Soga-klaani oli sukua keisarihoville, ja halusi palauttaa sen valtaan. Klaani uskoi, että uusi buddhalainen uskonto heikentäisi muita klaaneja ja auttaisi siten tässä tavoitteessa. Ratkaiseva asema klaanin valtaannousussa oli Soga no Umakolla (k. 626), joka voitti buddhalaisuutta vastustaneet Nakatomi- ja Mononobe-klaanit. Hän nimitti keisariksi oman sukulaisensa Suikon ja tämän sijaishallitsijaksi prinssi Shōtokun, joka oli puoliksi Soga ja naimisissa klaanin jäsenen kanssa. Maan hallintoa muokattiin kiinalaisen mallin mukaan ja sinne tuotiin kiinalaisia oppineita, taiteilijoita ja käsityöläisiä. Seuraavat Soga-klaanin päät, Soga no Emishi ja hänen poikansa Soga no Iruka, toimivat omavaltaisesti ja suututtivat muut aatelissuvut. Emishi rakennutti itselleen valtavan haudan ja otti itselleen monia aiemmin keisarille kuuluneita etuoikeuksia. Nousua valtaistuimelle tavoitellut Iruka murhautti kruununperillisen, prinssi Yamashiro no Ōen. Klaanin juonittelut kuitenkin tulivat päätökseen, kun myöhemmin keisari Tenjiksi noussut prinssi Naka no Ōe ja Nakatomi-klaanin pää Nakatomi no Kamatari surmasivat Irukan. Emishi teki myöhemmin itsemurhan. Prinssi Naka no Ōe toteutti merkittävät Taika-uudistukset, joiden myötä valta palautettiin keisarihuoneelle. == Lähteet == Luokka:Japanilaiset klaanit
Legio IIII Macedonica

Legio IIII Macedonica, joskus myös Legio IV Macedonica (Makedonialainen) oli Julius Caesarin Italiassa vuonna 48 eaa. perustama roomalainen legioona. Legioonan tunnus oli härkä ja kauris. Macedonica perustettiin Roomassa riehuvaa kansalaissotaa varten taistelemaan Pompeiuksen joukkoja vastaan. Legioona sai tulikasteensa Dyrrhachiumin taistelussa keväällä 48 eaa, jonka jälkeen se otti osaa Farsaloksen taisteluun. Legioonan piti luultavasti osallistua Caesarin mahdolliseen Parthian sotaretkeen, joka ei kuitenkaan toteutunut, koska Caesar murhattiin vuonna 44 eaa. Tästä seurasi uusi sisällissota Antoniuksen ja Caesarin ottopojan Octavianuksen kesken. Legioona aluksi kannatti aluksi Antoniusta, mutta loikkasi sitten Octavianuksen puolelle tämän luvattua suuremman rahapalkkion kuin Antonius. Huhtikuussa 43 eaa. legioona taisteli Mutinan taistelussa kärsien suuria tappioita. Vuonna 42 eaa. se taisteli voitokkaasti toisen triumviraatin jäsenien, Octavianuksen ja Antoniuksen puolella Makedoniassa, Filippoin taistelussa. 31 eaa. legioona otti osaa Aktionin meritaisteluun. Vuonna 30 eaa. keisariksi noussut Octavianus, joka otti nimen Augustus lähetti sen Hispania Tarraconensikseen taistelemaan Cantabriaaneja vastaan. Keisari Claudius siirsi legioonan Mainziin, Germania Superioriin vuonna 41 jaa. Neljän keisarin vuonna 69 legioona oli kolmen keisarin alaisuudessa, jonka jälkeen valta viimein vakiintui Vespasianuksen noustua keisariksi. Vespasianus ei tosin luottanut legioonaan, vaikka se taisteli Mainzissa vuonna 69 kapinallisia vastaan Vespasianuksen kenraalin, Cerialiksen komennossa. Vespasianus hajottikin sen vuonna 70. Tämän jälkeen legioonan rippeistä perustettiin uusi legioona Legio IIII Flavia Felix. == Lähteet == *Livius.org Legio IIII Macedonica Luokka:Roomalaiset legioonat
Kalevan kisat 1946

Kalevan kisat järjestettiin vuonna 1946 Helsingissä 10.–12. elokuuta. Kalevan maljan voitti Tampereen Pyrintö. Naisilla oli omat yleisurheilun Suomenmestaruuskilpailut Seinäjoella 4. elokuuta. ==Mitalistit== Laji Kultaa Aika / tulos Hopeaa Aika / tulos Pronssia Aika / tulos 100 m Kalevi Huttunen 11,1 Voitto Jalava 11,2 Nils Kronqvist 11,2 200 m Nils Kronqvist 22,7 Matti Malin 22,8 Henrik Karlberg 23,0 400 m Bertel Storskrubb 49,0 Veikko Naatti 50,2 Arvo Hyökyranta 50,4 800 m Runar Björklöf 1.53,3 Leevi Väliaho 1.54,0 Ilmari Sievers 1.56,6 1 500 m Pentti Siltaloppi 3.57,0 Reino Tikkanen 3.57,8 Runar Björklöf 3.58,2 5 000 m Viljo Heino 14.27,2 Rauni Salmi 14.53,0 Väinö Koskela 14.53,0 10 000 m Viljo Heino 30.02,8 Helge Perälä 30.38,8 Matti Järvinen 30.40,8 110 m aidat Veikko Jussila 14,9 Väinö Suvivuo 14,9 Ilmari Römpötti 15,8 200 m aidat Bertel Storskrubb 25,0 Väinö Suvivuo 25,6 Olavi Mattila 25,8 400 m aidat Bertel Storskrubb 53,6 Arvo Hyökyranta 54,9 Veikko Naatti 56,2 3 000 m esteet Pentti Siltaloppi 9.12,2 Alf Lindblad 9.25,2 Kaarlo Tuominen 9.27,4 MaratonMaratonjuoksu kilpailtiin Vuoksenniskassa 21. heinäkuuta Mikko Hietanen 2.31.37 Väinö Muinonen 2.33.03 Jussi Kurikkala 2.34.47 Korkeushyppy Nils Nicklén 188 Kalervo af Ursin 188 Martti Lipasti 188 Seiväshyppy Paavo Korpela 390 Aulis Reinikka 390 Osmo Uotila 390 Pituushyppy Esko Jalava 698 Pekka Simola 697 Iras Åkerblom 678 Kolmiloikka Valdemar Rautio 14,95 Hannes Sonck 14,81 Henning Åkermarck 14,21 Kuulantyöntö Sulo Bärlund 14,90 Yrjö Lehtilä 14,86 Lars Bexar 14,52 Kiekonheitto Veikko Nyqvist 47,40 Arvo Huutoniemi 45,30 Vilho Hänninen 43,82 Moukarinheitto Reino Kuivamäki 51,06 Sulo Heino 50,60 Lauri Tamminen 49,11 Keihäänheitto Yrjö Nikkanen 70,32 Tapio Rautavaara 70,30 Toivo Hyytiäinen 68,77 30 km kävely Hjalmar Ruotsalainen 2.49.49 Magnus Hyytiäinen 2.53.46 Hugo Kauri 2.57.48 KymmenotteluKymmenottelu kilpailtiin Seinäjoella 7.–8. syyskuuta Ilmari Karppanen 6048 Lasse Postinen 6012 Raineri Valleala 5957 ==Naisten yleisurheilun Suomen-mestaruuskilpailut 1946== Naisten yleisurheilun Suomen- mestaruuskilpailut 1946 järjestettiin Seinäjoella 4. elokuuta. Ohjelmassa oli uutena lajina 800 metrin juoksu. ===Mitalistit=== Laji Kultaa Aika / tulos Hopeaa Aika / tulos Pronssia Aika / tulos 100 m Aili Reiko 13,1 Mirja Jämes 13,3 Ines Parviainen 13,4 800 m Kerttu Palenius 2.30,6 Tellervo Mikola 2.37,0 Hilkka Mäkelä 2.39,0 80 m aidat Kyllikki Naukkarinen 13,8 Mirja Jämes 14,0 Hellä Siloma 14,3 Korkeushyppy Eeva Poutiainen 135 Helga Satukangas 135 Kerttu Valo 135 Pituushyppy Aili Reiko 492 Kerttu Aaltonen 476 Mirja Jämes 471 Kuulantyöntö Irja Sarnama 11,23 Eila Koskikallio 10,46 Sanni Turtola 10,46 Kiekonheitto Elli Kahila 34,03 Kaisa Parviainen 32,95 Hellä Siloma 31,53 Keihäänheitto Regina Marjanen 39,08 Kaisa Parviainen 36,35 Mirja Rekola 35,10 == Lähteet == * === Viitteet === Luokka:Kalevan kisat Luokka:Vuoden 1946 yleisurheilu Luokka:Helsingin urheilutapahtumat Luokka:Seinäjoen urheilutapahtumat
Edgar Ray Killen

Edgar Ray Killen (17. tammikuuta 1925 – 11. tammikuuta 2018) oli yhdysvaltalainen Ku Klux Klanin rikollinen. Hän toimi pääsuunnittelijana niin kutsutuissa vapauden kesän surmissa 21. kesäkuuta 1964, joiden yhteydessä tapettiin kolme mustien oikeuksia ajanutta kansalaisaktivistia (James Chaney, Andrew Goodman ja Michael Schwerner). Uhreista Chaney oli paikallinen afroamerikkalainen, Goodman ja Schwerner taas valkoihoisia newyorkilaisia. Killen selvisi ilman tuomiota 1960-luvulla, mutta kun tapausta alettiin käsitellä uudelleen 2000-luvulla, hänet tuomittiin kesäkuussa 2005 kuudenkymmenen vuoden vankeuteen kolmesta henkirikoksesta. Oikeudenkäynnin aikaan Killen oli niin heikossa kunnossa, että joutui turvautumaan pyörätuoliin. Murhia käsittelee Alan Parkerin elokuva Mississippi palaa (1988). == Lähteet == Luokka:Yhdysvaltalaiset rikolliset Luokka:Ku Klux Klanin jäsenet Luokka:Vuonna 1925 syntyneet Luokka:Vuonna 2018 kuolleet
Chris James

Christopher "Chris" James (s. 4. heinäkuuta 1987) on uusiseelantilainen jalkapalloilija, jonka pelipaikka kentällä on hyökkäävänä keskikenttäpelaajana. Kaudella 2012 James edusti Veikkausliigassa pelaavaa Kuopion Palloseuraa. Hän pelasi 19 liigaottelua ja teki niissä neljä maalia. Aikaisemmin James on edustanut myös Suomessa Veikkausliigassa pelaavaa Tampere Unitedia ja Englannin valioliigan Fulhamia. Uudessa-Seelannissa syntynyt James muutti 13-vuotiaana Englantiin. Häntä pidettiin yhtenä ikäluokkansa lupaavista pelaajista, ja hän on pelannut kolmisenkymmentä nuorisomaaottelua eri ikäkausissa Englannin joukkueessa. James kuitenkin päätti edustaa miesten tasolla synnyinmaataan tehden maajoukkuedebyyttinsä 4. kesäkuuta 2006 Brasiliaa vastaan Genevessä pelatussa maaottelussa. James oli mukana Uuden- Seelannin maajoukkueessa, kun Uusi-Seelanti pelasi kesäkuussa 2009 Maanosaliittojen cupissa Etelä-Afrikassa. == Lähteet == Luokka:Uusiseelantilaiset jalkapalloilijat Luokka:Vuonna 1987 syntyneet Luokka:Elävät henkilöt
Stanley Kwan

Stanley Kwan (; s. 9. lokakuuta 1957 Brittiläinen Hongkong) on hongkongilainen elokuvaohjaaja ja -tuottaja. Hänen tuotantoonsa kuuluvat muiden muassa elokuvat Rouge (1987), Yuen ling-yuk (1992) ja Lan yu (2001). Kwan on ollut neljästi ehdolla Kultaisen karhun saajaksi Berliinin elokuvajuhlilla, ja hänelle myönnettiin Hongkongin elokuvapalkinto 1989. == Aiheesta muualla == * Luokka:Hongkongilaiset elokuvaohjaajat Luokka:Vuonna 1957 syntyneet Luokka:Elävät henkilöt
Stu Barnes

Stuart ”Stu” Barnes (s. 25. joulukuuta 1970 Spruce Grove, Alberta, Kanada) on kanadalainen jääkiekkovalmentaja ja pelaajauransa lopettanut jääkiekkoilija. Barnes oli juniori-ikäisenä sensaatio. Hän keräsi huomiota jo 10-vuotiaana. Myöhemmin WHL-juniorisarjassa hän teki 386 pistettä kolmen kauden aikana New Westminster Bruinsin ja Tri-City Americansin joukkueissa. Keväällä 1988 Barnes valittiin WHL:n vuoden tulokkaaksi ja seuraavana vuonna koko sarjan arvokkaimmaksi pelaajaksi. Winnipeg Jets varasi Barnesin NHL:ään varaustilaisuudessa 1989. Seuraavalla kaudella hän teki WHL-uransa pisteet: 52 maalia ja 92 maalisyöttöä 63 ottelussa. Barnesin NHL-uransa alkoi kaudella 1991–1992 Winnipeg Jetsissä. Barnes pelasi Winnipegissä runsaat kaksi kautta, joskin vietti osan ajasta myös AHL-liigassa pelanneessa farmiseurassa Moncton Hawksissa. Barnes joutui puolustavaan rooliin, eikä pystynyt keräämään juniorisarjojen pistemääriä enää NHL:ssä. Kesken kauden 1993–1994 Winnipeg kauppasi Barnesin Florida Panthersiin vaihdossa Randy Gilheniin. Barnes pelasi Floridassa neljällä kaudella, ja kesken kauden 1996–1997 Pittsburgh Penguins hankki Barnesin vaihdossa Jason Woolleyhyn ja Chris Wellsiin. Pittsburghissa Barnes pelasi kaudella 1997–1998 uransa parhaan kauden pisteiden valossa, kun hän pääsi pelaamaan Pittsburghin ykkösketjuun Mario Lemieux'n ja Jaromír Jágrin rinnalle. Barnes teki 78 ottelussa 30 maalia ja 65 pistettä. Seuraavalla kaudella siirto vei Barnesin Buffalo Sabresiin vaihdossa Matthew Barnabyhyn. Hän toimi vuosina 2001–2003 Buffalon kapteenina. Barnes pelasi Buffalossa kevääseen 2003 saakka, jolloin hänet kaupattiin Dallas Starsiin Michael Ryaniin ja toisen kierroksen varausoikeuteen. Dallasissa Barnes teki kaudella 2003–2004 NHL-uransa 500. pisteensä. Barnes pelasi uransa 1000:nnen NHL:n runkosarjaottelun maaliskuussa 2006. Dallasissa Barnes pelasi kevääseen 2008 saakka, jolloin hän ilmoitti lopettavansa uransa. Barnes pelasi NHL- uransa aikana 1 136 runkosarja- ja 116 pudotuspeliottelua. Pisteitä hänelle kertyi runkosarjassa yhteensä 597. Barnes siirtyi pelaajauransa jälkeen Dallasin apulaisvalmentajaksi, kun hän teki ennen kauden 2008–2009 kahden vuoden sopimuksen joukkueen kanssa. == Lähteet == == Aiheesta muualla == * Luokka:Kanadalaiset jääkiekkoilijat Luokka:Kanadalaiset jääkiekkovalmentajat Luokka:Winnipeg Jetsin (1972–1996) varaamat pelaajat Luokka:Vuonna 1970 syntyneet Luokka:Elävät henkilöt
Senryū

Senryū () on japanilainen lyhyen runouden muoto, joka muistuttaa rakenteeltaan haikua. Tyypillisesti senryū-runossa on haikun tavoin 5, 7 ja 5 tavua. Molemmat runomuodot ovat peräisin renga-ketjurunoudesta, mutta senryū-runot käsittelevät haikuista poiketen ihmisten oikkuja ja jokapäiväisiä asioita usein satiirisesti ja leikkisästi. Senryūn ei tarvitse sisältää vuodenaikaan viittaavaa sanaa (kigo), toisin kuin vakavamman haikun. Senryū merkitsee kirjaimellisesti ’jokipajua’ ja on nimetty Edo-kauden virkamiehen Karai Hachiemonin (1718–1790) mukaan. Hän kirjoitti Senryū-nimimerkillä runoja ja toimi tuomarina runokilpailuissa, joissa 14 tavun runoon tuli yhdistää pidempi, 17 tavun tsukeku-runo. Vuonna 1765 hän julkaisi näistä runoista oman makunsa mukaan koostetun Haifūyanagidaru-kokoelman, josta tuli hyvin suosittu. Myöhemmin siihen ja sitä seuranneisiin kokoelmiin valitun kaltaisia runoja alettiin nimittää senryū-runoiksi. Nykyaikainen senryū-runous syntyi samoihin aikoihin kuin nykyaikainen, Masaoka Shikin kehittämä haikurunous. Viime vuosikymmeninä monet senryū-runojen merkittävimmistä kirjoittajista ovat olleet naisia. Niissä on käsitelty monenlaisia, toisistaan poikkeavia aihepiirejä, kuten individualismia, idealismia ja yhteiskunnallista realismia. Käytännössä senrȳn erottaminen haikusta voi olla vaikeaa, ja runoilija Yasuyo Ōnishin mukaan ainoa keino tähän on runon kirjoittajan nimi: tunnetaanko hänet haiku-runoilijana vai senryū-runoilijana? == Kirjallisuutta == * == Lähteet == Luokka:Japanilainen runous
Shōichi Nakagawa

Shōichi Nakagawa (; 19. heinäkuuta 1953 – 4. lokakuuta 2009) oli japanilainen poliitikko liberaalidemokraattisessa puolueessa. Hän syntyi Hokkaidōlla ja valmistui Tokion yliopistosta. Hänet löydettiin kuolleena Tokion-kodistaan lokakuussa 2009. Kuolinsyytä ei vielä tiedetä. Nakagawa toimi muun muassa Japanin talousministerinä vuosina 2008–2009. Hän erosi esiinnyttyään sekavana helmikuun 2009 G7-kokouksessa Roomassa. Hänen puheensa sammalsi. Hän selitti käytöksensä kuitenkin aikaerolla sekä flunssalääkkeillä ja kiisti olleensa juovuksissa. Nakagawan isä oli itsemurhan tehnyt poliitikko Ichirō Nakagawa. == Lähteet == == Aiheesta muualla == * Luokka:Japanilaiset poliitikot Luokka:Japanin valtiovarainministerit Luokka:Vuonna 1953 syntyneet Luokka:Vuonna 2009 kuolleet
Jekaterina Jurjeva

Jekaterina Valerjevna Jurjeva (, s. 11. kesäkuuta 1983 Tšaikovski, Perm) on venäläinen ampumahiihtäjä. Jurjeva hiihti toisen osuuden Venäjän joukkueessa, joka saavutti hopeaa junioreiden MM-kilpailujen viestissä vuonna 2004. Aikuisten arvokilpailuissa hän debytoi Anterselvassa 2007 sijoittuen yhteislähtökilpailussa viidenneksi ja normaalimatkalla (15 km) seitsemänneksi. Östersundin MM-kilpailuissa 2008 Jurjeva nousi sprintin (7,5 km) jälkeiseltä yhdeksänneltä sijalta puhtaan ammunnan myötä hopealle takaa-ajokilpailussa 20,5 sekuntia Andrea Henkelille hävinneenä. Normaalimatkalla hän ampui niin ikään virheettömästi voittaen maailmanmestaruuden yli minuutin erolla Martina Glagowiin. Yhteislähtökilpailussa hän sijoittui kahden sakon myötä kolmanneksi Magdalena Neunerin ja Tora Bergerin jälkeen. Maailmancupissa Jurjeva saavutti ensimmäisen palkintokorokepaikkansa oltuaan kolmas sprinttikilpailussa Lahdessa 2. maaliskuuta 2007. Ensimmäisen voittonsa hän saavutti normaalimatkan kilpailussa Pokljukassa 13. joulukuuta 2007. ==Doping== Helmikuussa 2009 Kansainvälinen ampumahiihtoliitto IBU kertoi Jurjevan ja kahden muun venäläisen ampumahiihtäjän jääneen kiinni dopingista kauden ensimmäisessä maailmancup-kilpailussa Östersundissa. Heidän suorituksensa maailmancup-kaudelta 2008–2009 hylättiinIBU vahvisti nimekkäiden venäläisten käryt Yle 13.2.2009 Viitattu 14.2.2009 ja he saivat kahden vuoden kilpailukiellon. Marras–joulukuussa 2013 ja tammikuussa 2014 Jurjeva antoi useita positiivisia dopingnäytteitä ja sai kahdeksan vuoden kilpailukiellon alkaen 23.12.2013 ja myöhemmin vielä lisäksi ylimääräisen neljän vuoden kilpailukiellon alkaen 23.12.2021. == Maailmancupin palkintosijat == *Kausi 2006–2007: Lahti sprintissä kolmas, Oslo sprintissä toinen ja yhteislähdössä kolmas *Kausi 2007–2008: Hochfilzen sprintissä ja takaa-ajossa toinen, Pokljuka normaalimatkalla voitto, Östersund takaa-ajossa toinen, normaalimatkalla voitto ja yhteislähdössä kolmas; kokonaiskilpailussa kuudes *(Kausi 2008–2009: Östersund takaa-ajossa toinen ja normaalimatkalla kolmas, Hochfilzen sprintissä toinen, Oberhof sprintissä voitto, Ruhpolding takaa- ajossa toinen, Anterselva yhteislähdössä voitto) mitätöity dopingin takia == Lähteet == * === Viitteet === Luokka:Venäläiset ampumahiihtäjät Luokka:Dopingrikkomuksesta tuomitut venäläiset Luokka:Dopingrikkomuksesta tuomitut ampumahiihtäjät Luokka:Vuonna 1983 syntyneet Luokka:Elävät henkilöt
Provinssitemppeli

Provinssitemppeli eli kokubunji on Japanissa buddhalainen temppeli, jollainen on rakennettu jokaiseen provinssiin.National Support of Buddhism Buddhanet Provinssitemppelijärjestelmä muistuttaa jossakin määrin kristillisen kirkon hiippakuntia ja tuomiokirkkoja. Proovinssitemppelijärjestelmä tuki buddhalaisuuden leviämistä Japanissa, ja sen perustamisen aikoihin Japani oli lähellä muuttumista buddhalaiseksi valtioksi. Järjestelmän perusti keisari Shōmu (701-756). Chikuzen Kokubunji Temple Hänen perustamansa Tōdai-jin temppeli Yamaton provinssissa oli kaikkien provinssitemppelien keskuspaikka.Heritage of Japan Provinssitemppelin nimitys kokubunji on säilynyt monessa paikannimessä, vaikka provinssit on korvattu aluehallinnossa prefektuureilla. == Lähteet == == Aiheesta muualla == Luokka:Buddhalaisuus Japanissa Luokka:Japanin historia
Renault RS01

Renault RS01 on Renault-tallin ensimmäinen Formula 1 -auto, jolla se kilpaili sarjassa kausilla –. RS01 oli ensimmäinen turboahdetulla moottorilla varustettu F1-auto. Auton suunnittelusta vastasivat André de Cortanze ja Francois Castaing. Myös auton kuljettajana toiminut Jean-Pierre Jabouille osallistui suunnittelutyöhön. Toiseksi kuljettajaksi kaudelle 1979 pestattiin René Arnoux. Auto esiteltiin 10. toukokuuta 1977 Pariisissa ja Jabouille teki sillä kilpailudebyytin Britannian GP:ssa 1977 Silverstonen radalla. Auto kärsi aluksi luotettavuusongelmista ja se saikin kilpailijoiltaan lempinimen keltainen teekannu (eng. yellow teepot). Suurimmat ongelmat autossa kohdistuivat turbon kuuluisaan "viiveeseen", joka vaikeutti auton hallittavuutta, ja moottorin ylikuumenemiseen. Ensimmäiset ja ainoaksi jääneet MM-pisteet Jabouille saavutti autolla Yhdysvaltain GP:sta 1978, jossa hän sijoittui neljänneksi. Ainoan autolla saavutetun paalupaikan hankki Jabouille Etelä-Afrikan GP:sta 1979. Renault osallistui RS01-autollaan yhteensä 29 GP:hin, joissa se keskeytti 20 kertaa ja selviytyi maaliin seitsemästi. Jabouille karsiutui Kanadan GP:sta 1977 ja talli vetäytyi Länsi-Yhdysvaltain GP:sta 1979 Jabouillen loukkaannuttua. == Teknisiä tietoja == *Moottori: Renault Gordini EF1, 1 492cc (1.5 L) 90° V6T, 525 hv @ 11 000 rpm *Vaihdelaatikko: Hewland FG400, 5-vaihteinen manuaali *Renkaat: Michelin *Polttoaine ja öljy: Elf *Sponsorit: Elf, Tissot, Cibié == Tulokset kilpailuittain == (Lihavointi tarkoittaa paalupaikkaa ja kursivointi kilpailun nopeinta kierrosta) Kausi Talli Moottori/ Renkaat Kuljettaja(t) 1 2 3 4 5 6 7 8 9 10 11 12 13 14 15 16 17 Pisteet Sijoitus Renault Renault V6-Turbo ARG BRA RSA USW ESP MON BEL SWE FRA GBR GER AUT NED ITA USA CAN JPN 0 - Jean- Pierre Jabouille Kesk. Kesk. Kesk. Kesk. DNQ Renault Renault V6-Turbo ARG BRA RSA USW MON BEL ESP SWE FRA GBR GER AUT NED ITA USA CAN 3 12. Jean- Pierre Jabouille Kesk. Kesk. 10 NC 13 Kesk. Kesk. Kesk. Kesk. Kesk. Kesk. Kesk. 4 12 Renault Renault V6-Turbo ARG BRA RSA USW ESP BEL MON FRA GBR GER AUT NED ITA CAN USA 0 (26) 6. Jean- Pierre Jabouille Kesk. 10 Kesk. Louk. Kesk. Kesk. René Arnoux Kesk. Kesk. Kesk. WD 9 Kesk. == Lähteet == *researchracing *Formula 1 DataBase R01
Etkös ole ihmisparka (albumi)

Etkös ole ihmisparka on suomalaisen 500 kg lihaa -yhtyeen debyyttialbumi. Se julkaistiin vuonna 1982. Albumi sisältää sävellyksiä Uuno Kailaan, Yrjö Jylhän, Juhana Cajanuksen ja Antti Achreniuksen runoihin. Albumin nimi tulee Cajanuksen tunnetusta virrestä Etkös ole, ihmisparka, aivan arka (nykyisin virsi 612). == Kappaleet == ===A-puoli=== # # # # # # ===B-puoli=== # * # # # # == Kokoonpano == * Maritta Kuula – laulu * Kauko Röyhkä – kitara, basso * Pupu Lihavisto – urut * Rukivehr A. Kivi – kitara, slide * Jari Lehtonen – rummut * Maito Koivisto – congat === Tuotanto === * Kauko Röyhkä – tuottaja * Timo Tarvainen – äänittäjä == Lähteet == * Etkös ole ihmisparka Meteli.netissä * Fono.fi: Etkös ole ihmisparka * Etkös ole ihmisparka aivan arka Suomen Äänitearkiston sivuilla Luokka:Vuoden 1982 esikoisalbumit Luokka:500 kg lihaa -yhtyeen albumit
Akseli Einola

Akseli Eino Einola (27. syyskuuta 1894 Viipuri – 18. helmikuuta 1948 Helsinki) oli suomalainen jääkäri ja taiteilija, kuvittaja ja lastenkirjailija. Hänen vanhempansa olivat rakennusmestari Viktor Einola ja Iida Sutela. Hänen puolisonsa oli Ester Blomqvist. Einola kävi viisi luokkaa Viipurin suomalaista lyseota sekä Suomen taideyhdistyksen piirustuskoulun Helsingissä.Suomen jääkärien elämäkerrasto 1938 ==Jääkäriaika== Akseli Einola liittyi vapaaehtoisena Saksassa sotilaskoulutusta antavaan jääkäripataljoona 27:n 1. komppaniaan 13. tammikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella ja Riianlahdella. Hänet siirrettiin 30. syyskuuta 1916 pataljoonan täydennysjoukkoon ja 25. marraskuuta 1916 Altonan työosastoon, josta hänet päästettiin siviilityöhön 19. helmikuuta 1917. ==Sisällissodan jälkeinen aika== Hän saapui takaisin Suomeen 9. tammikuuta 1919 ja toimi Imatran Tainionkosken suojeluskunnan paikallispäällikkönä 5. toukokuuta 1919 – 1. maaliskuuta 1920. Myöhemmin hän omistautui maalaustaiteelle ja taidegrafiikalle, töitään hän teki etupäässä Helsingissä. Hän toimi myös kuvittajana ja Imatralla piirustuksen opettajana vuosina 1919–1931. Hänen töitään ovat muun muassa vuorineuvos A. Lampénin muotokuva vuodelta 1937 sekä sarja jääkäriaiheisia etsauksia. ==Taide== Akseli Einola kuvitti opetustauluja, lasten- ja nuorten kirjoja sekä oppikirjoja. Hän oli tuottelias sekä taidemaalarina että taidegraafikkona. Vaikka Einola teki öljymaalauksia ja akvarelleja, hänen parhaimmat työnsä ovat metalligrafiikkaa. Akseli Einola kirjoitti myös satukirjoja ja oli kuvittajana sanoma- ja aikakauslehdissä. Einolan grafiikantöissä on nähtävissä aikakaudelle tyypillistä realistista ilmaisua. Akseli Einola oli yksi vuonna 1909 ilmestyneen kotimaisen eläinkuvaston kuvittajista. ==Kunniamerkit== *Jääkärimerkki ==Lähteet== *Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. * Rauma netpaper 21.11.2014 * Kansallisbiografia: Einola, Akseli ===Viitteet=== ==Aiheesta muualla== * Teokset Kansallisgalleriassa: Kirkonikkuna, 1939 ja Hiekkavaunu, 1946 * Kirjav@ - Kansallisgallerian kirjaston kokoelmatietokanta, Akseli Einola * Anttonen, Erkki: Kansallista vai modernia - taidegrafiikka osana 1930-luvun taidejärjestelmää, ISBN: 951-53-2850-0 * Hakulinen, Kerkko: Valistuksen maantieteelliset opetustaulut 1903-32, ISBN: 951-35-2768-9 * Koulujen taide, päätoim. Sari Savikko, ISBN: 978-951-31-3867-7 * Ruokolahtelainen 31.8.2013, Monipuolinen kattaus suomalaista taidehistoriaa esillä Taitotalolla Luokka:Jääkärit Luokka:Suomalaiset taidemaalarit Luokka:Suomalaiset taidegraafikot Luokka:Suomalaiset kuvittajat Luokka:Vuonna 1894 syntyneet Luokka:Vuonna 1948 kuolleet
Bengt-Åke Cras

Bengt-Åke Cras (s. 2. elokuuta 1943 Ytterhogdal, Ruotsi) on ruotsalainen kirjailija. Ylioppilaaksi tultuaan hän työskenteli muutamia vuosia kaupallisella alalla, samalla kirjoittaen ja esiintyen katusoittajana. Hän on toiminut vapaana kirjailijana vuodesta 1973 ja kirjoittanut yli 200 kirjaa lapsille ja aikuisille. Bengt-Åke Cras tunnetaan Suomessa etenkin Lätkäjengi- ja PK Pantterit-kirjasarjasta. ==Teokset== ===Lätkäjengi=== # Ketju katkeaa (1997; Nu tar vi dom! 1995) # Jäitä hattuun (1998; Is i magen 1996) # Kaikki pelissä (1999; Raka puckar 1996) # Tsemppiä, Peter! (1999; Kom igen, Peter! 1996) # Jäähyllä (2000; Sudden Death 1998) # Ajojahti (2001; Raka spåret 1998) # Korkea maila (2002, Cross checking 1999) ====Suomentamatta==== # * Under isen (2000) # Hårda bud (2002) # Slashing (2005) # Komma tillbaka (2007) ===PK Pantterit=== # Maaali! (1998; Mååål! 1996) # Verkko heilahtaa (1999; Alla för en 1997) # Viime minuutilla (2000; I sista minuten 1998) # Aikalisä (2001; En mot alla 1998) # Revanssi (2002; Revansch 1999) # Punainen kortti (2003; Rött kort 2000) # Paitsio (2005; Offside? 2002) # Kovaa peliä (2006; Kan det bli värre? 2004) ==Aiheesta muualla== * Bengt-Åke Crasin kotisivut Luokka:Ruotsalaiset lasten- ja nuortenkirjailijat Luokka:Vuonna 1943 syntyneet Luokka:Elävät henkilöt
Nichiren-buddhalaisuus

Nichiren-buddhalaisuus () on japanilaisen munkki Nichirenin mukaan nimetty buddhalaisuuden suuntaus, joka sai alkunsa 1200-luvulla. Nykyisin Nichiren- buddhalaisuus on useiden koulukuntien kokonaisuus, johon kuuluu myös ns. uususkontoja, kuten Sōka Gakkai, Reiyūkai ja Risshō Kōsei Kai. Vuonna 2001 Nichiren-buddhalaisia laskettiin olevan noin 17 miljoonaa. Lukuun eivät sisälly Sōka Gakkain jäsenet. Nichiren-buddhalaisuus on Japanin suurin buddhalaisuuden suuntaus. Nichiren-buddhalaisuuden eri muodoilla on ollut huomattava vaikutus Japanin historiaan ja yhteiskuntaan. Nichiren- buddhalaisuudelle on tunnusomaista Lootus-sutran merkityksen korostaminen. Nichiren-buddhalaisuus opettaa, että jokaisessa ihmisessä on buddhaluonto ja täten mahdollisuus valaistumiseen jo tässä elämässä. Varsinkin Japanissa on toisinaan väitetty Nichiren-buddhalaisuuden poikkeavan muista buddhalaisista koulukunnista myös siinä suhteessa, että osa Nichiren-buddhalaisista koulukunnista suhtautuu hyvin kielteisesti buddhalaisuuden muiden haarojen opetuksiin ja hyväksyy ns. sisälähetystyön eli muiden buddhalaisten käännyttämisen Nichiren-buddhalaisuuteen. ==Lähteet == == Aiheesta muualla == Luokka:Buddhalaisuus Japanissa
Secret Service

Secret Service on ruotsalainen Pop/uuden aallon yhtye. Yhtyeen todennäköisesti tunnetuin kappale on Flash in the Night. Yhtyeen perustivat vuonna 1979 vokalisti Ola Håkansson, kosketinsoittaja Ulf Wahlberg, kitaristi Tonny Lindberg, basisti Leif Paulsén ja rumpali Leif Johansson. Yhtyeen ensimmäinen single ”Oh Susie” nousi Ruotsin listan ykköseksi. Samanniminen albumi, joka sisälsi toisen hitin ”Ten o’clock postman” sijoittui listalla sijalle 7 ja myi kultaa. Näistä on tehty myös suomennettu versio, jotka ovat Dannyn ”Syli lämmittää” sekä Kirkan ”Kesällä jälleen kaikki on toisin”. Secret servicen kansainvälinen saundi kiinnosti myös Ruotsin rajojen ulkopuolella, erityisesti pohjoismaissa, mutta singlet nousivat TOP-10:iin myös Saksassa. Yhtyeen suurimmaksi menestykseksi osoittautui vuonna 1982 julkaistu ”Flash in the night”, josta tuli TOP-10-hitti Ruotsissa, Suomessa, Norjassa ja Ranskassa. Kappale löytyy bändin kolmannelta pitkäsoitolta ”Cutting corners”, joka viihtyi Suomenkin virallisella listalla 20 viikkoa, korkeimmillaan sijalla 12. Myös syntikkapopin vaikutukset karistellut viides albumi ”When the night closes in” nousi Suomessa listoille. Secret servicen taru päättyi vuoteen 1987, kun he julkaisivat kuudennen pitkäsoittonsa ”Aux deux magots”. == Nykyinen kokoonpano == *Ola Håkansson (sanoittaja/laulaja) *Ulf Wahlberg (tuottaja/kosketinsoittaja) *Tim Norell (säveltäjä/kosketinsoittaja) == Diskografia == === Albumit === * Oh Susie, 1979 * Ye Si Ca, 1981 * Cutting Corners, 1982 * Jupiter Sign, 1984 * When the Night Closes In, 1985 * Aux deux Magots, 1987 * Top Secret - Greatest Hits, 2000 * The Lost Box, 2012 * Secret mission, 2022 === Singlet === * ”Oh Susie” (1979) * ”Ten O’Clock Postman” (1980) * ”Ye-Si-Ca” (1981) * ”L.A. Goodbye” (1981) * ”Flash in the Night” (1982) * ”Cry Softly (Time Is Mourning)” (1982) * ”Dancing in Madness” (1982) * ”Jo-Anne, Jo-Anne” (1983) * ”Do It” (1984) * ”How I Want You” (1984) * ”Let Us Dance Just a Little Bit More” (1985) * ”When the Night Closes In” (1986) * ”Night City” (1986) * ”The Way You Are” (with Agnetha Fältskog) (1986) * ”Say, Say” (1987) * ”I’m So, I’m So, I’m So (I’m So in Love with You)” (1988) * ”Don’t You Know, Don’t You Know” (1988) * ”Megamix” (1990) * ”Different” (2009) * ”Satellites” (2010) * ”Go On” (2019) * ”Secret Mission” (2020) == Lähteet == Luokka:Ruotsalaiset popyhtyeet
Ruusumajassa

Ruusumajassa on suomalaisen 500 kg lihaa -yhtyeen toinen albumi. Se julkaistiin vuonna 1986. == Kappaleet == Sanat: A1, B5 - Einari Vuorela; A2, A6 - Pär Lagerkvist (suom. A2 - Elina Vaara, A6 - Lauri Viljanen); A3, B3 - Aaro Hellaakoski; A4, A5, B1, B4 - Uuno Kailas; B2 - Maritta Kuula Sävellykset: Maritta Kuula / Kauko Röyhkä, paitsi A4, B4 - Kuula / Lihavisto / Röyhkä ja B5 - Maritta Kuula ===A-puoli=== # "Prinsessa ja trubaduuri" - 2´42 # "Hopeahuilu" - 2´17 # "Köyhänä" - 2´13 # "Pronssia" - 2´21 # "Uni" - 2´16 # "Jäljettömiin yksin vaellan" - 2´45 ===B-puoli=== # "Rajalla" - 2´53 # "Aamun sarastus" - 2´45 # "Kesäyö" - 2´10 # "Onnellinen" - 4´15 # "Lapin tytön laulu" - 2´35 == Tekijät == ===Muusikot=== * Maritta Kuula: laulu * Pupu Lihavisto: urut * Kauko Röyhkä: basso * Mats Huldén: kitarat, basso * Jouni Pusa: rummut ===Muut=== * Äänitys ja miksaus: Kim Törnroth / KT-Studio, Kaarina (syksy 1986) * Kuvat ja kansi: Jani Luokka:500 kg lihaa -yhtyeen albumit Luokka:Vuoden 1986 albumit
Paluu tulevaisuuteen (animaatiosarja)

Paluu tulevaisuuteen () on Paluu tulevaisuuteen -trilogian elokuviin perustuva Emmy-palkittu animaatiosarja. Sitä esitettiin Yhdysvalloissa vuosina 1991-1993. Televisiosarjassa on 26 jaksoa ja kaksi tuotantokautta. Alkuperäinen esityskanava oli CBS. == Äänirooleissa == ==Aiheesta muualla== * TV.comissa Luokka:1990-luvun piirrossarjat Luokka:Yhdysvaltalaiset animaatiosarjat Luokka:Elokuviin perustuvat televisiosarjat
Naisten yleisurheilun Suomen-mestaruuskilpailut 1913–1923

Naiset kilpailivat yleisurheilussa Suomen-mestaruuksista vuosina 1913–1923 pienellä lajiohjelmalla, lajeina olivat 100 metrin juoksu ja 4 × 100 metrin viestijuoksu. Kilpailut käytiin yleensä viestijuoksujen Suomen- mestaruuskilpailuiden yhteydessä. 1920-luvun alkupuolella naisten kilpaurheiluun ja yleisurheiluun alettiin suhtautua Suomessa kielteisemmin ja Suomen Voimistelu- ja Urheiluliitto poisti vuoden 1923 jälkeen naisten mestaruuskilpailut ohjelmastaan. Naiset alkoivat kilpailla yleisurheilussa Suomen-mestaruuksista uudelleen vuonna 1945. Pvm Vuosi Järjestyspaikka 14.–15.6. 1913 Turku 20.–21.6. 1914 Vaasa 19.–20.6. 1915 Helsinki 1.–2.7. 1916 Tampere 7.–8.7. 1917 Helsinki 14.–15.9. 1918 Helsinki 5.–6.7. 1919 Helsinki 19.–20.6. 1920 Tampere 2.–3.7. 1921 Turku 21.–22.6. 1922 Tampere 28.–29.7. 1923 Helsinki ==100 metrin juoksu== Vuosi Kultaa Aika / tulos Hopeaa Aika / tulos Pronssia Aika / tulos 1913 Lisie Nyström 14,1 Siina Simola Martha Lindvall 1914 Ida Välimäki 14,2 Lisie Nyström 14,5 Ida Paananen 1915 Lisie Nyström 14,1 Martha Lindvall 14,2 Anni Toivio 14,7 1916 Olga Virtanen 14,1 Karin Salenius 14,2 Alma Lindholm 14,2 1917 Olga Virtanen 13,6 Helmi Virtanen 13,8 Martta Dahl 14,4 1918 Lisie Nyström 14,8 L. Mauritsson 16,0 1919 Olga Virtanen 14,6 Lyyli Porthán 15,0 Vilma Vainio 15,0 1920 Olga Virtanen 14,8 H. Pelli 15,2 Kerttu Vaaja 16,6 1921 Olga Virtanen 14,2 Ida Sjöberg 14,4 Alli Kanerva 1922 Olga Virtanen 15,0 Aino Virola Ida Sipilä 1923 Olga Virtanen 14,2 Anna Ovaska 14,4 Lyyli Siukola 15,1 ==Lähteet== * ===Viitteet=== Luokka:Suomen yleisurheilukilpailut Luokka:1910-luvun urheilu Luokka:1920-luvun urheilu
Kotšan

Kotšan () on kylä Bulgariassa. Kotšan asukasluku oli vuoden 2018 arvion mukaan 2 371\. Se sijaitsee Satovtšan kunnassa Blagoevgradin alueella. == Lähteet == Luokka:Bulgarian kylät Luokka:Blagoevgradin alue